Reaktoplast

Reaktoplast alebo staršie termoset je chemická látka, ktorú po termickom vytvrdení už nie je možné ďalej spracovať teplom. Sú to zosieťované polyméry, ktoré vytvárajú priestorovú trojrozmernú sieť. Zosieťovanie nastáva až pri spracovaní plastu vplyvom tepla a tlaku (niekedy s pomocou katalyzátora). Tento proces sa nazýva vytvrdzovanie.

Reaktoplasty sú nerozpustné v organických rozpúšťadlách, vode a kyselinách. Pri zahrievaní sa chemicky nemenia (pri prílišnom zahriatí sa rozpadnú). Príkladom je bakelit, vulkanizovaný kaučuk a pod.

Kategória:Plasty